
Comisia pentru buget, finanţe şi bănci

Bucureşti 07.03.2002

Nr.22/837

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.9/2000 privind nivelul dobânzii legale pentru obligaţii băneşti, cu care comisia noastră a fost sesizată în fond cu adresa Biroului Permanent nr.561 din 30 octombrie 2000.

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 07.03.2002

Nr.22/837

RAPORT

asupra proiectului de Lege pentru aprobarea Ordonanţei Guvernului nr.9/2000 privind nivelul dobânzii legale pentru obligaţii băneşti

In urma examinării proiectului de Lege pentru aprobarea Ordonanţei Guvernului nr.9/2000 privind nivelul dobânzii legale pentru obligaţii băneşti,  în şedinţa din 28 februarie 2002, comisia a hotărât, în unanimitate, ca proiectul de lege să fie supus spre dezbatere şi adoptare Plenului Camerei Deputaţilor, cu amendamentele prezentate în anexă.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Daniel Ionescu

Consilieri parlamentari:

Bărdiţă Mariana

Onete Alexandru

ANEXĂ

AMENDAMENTE

asupra proiectului de Lege pentru aprobarea Ordonanţei Guvernului nr.9/2000 

privind nivelul dobânzii legale pentru obligaţii băneşti

Nr.

crt.
Articol iniţial

Text iniţial
Amendament propus

Text adoptat de Comisie
Motivare

1.
Articol unic – Se aprobă Ordonanţa Guvernului nr.9 din 21 ianuarie 2000 privind nivelul dobânzii legale pentru obligaţii băneşti, emisă în temeiul art.1 lit.T din Legea nr.206/1999 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.26 din 25 ianuarie 2000, cu următoarele modificări:

(forma adoptată de Senat)
Articolul unic va avea următorul cuprins:

Articol unic – Se aprobă Ordonanţa Guvernului nr.9 din 21 ianuarie 2000 privind nivelul dobânzii legale pentru obligaţii băneşti, adoptată în temeiul art.1 lit.T din Legea nr.206/1999 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.26 din 25 ianuarie 2000, cu următoarele modificări şi completări:


Amendamentele aduse în cuprinsul prezentului raport impun modificarea textului articolului unic.

2.
Art.1. 

“Părţile sunt libere să stabilească în convenţii comerciale rata dobânzii pentru întârzierea la plata unei obligaţii băneşti.”

(forma adoptată de Senat)


Articolul 1 va avea următorul cuprins:

“Părţile sunt libere să stabilească, în convenţii, rata dobânzii pentru întârzierea la plata unei obligaţii băneşti.”
Precizarea stabilirii ratei dobânzii în “convenţii comerciale” este limitativă, neacoperitoare.

3.
La art.3, alineatul 1 va avea următorul cuprins:

“Dobânda legală se stabileşte, în materie comercială, la nivelul taxei oficiale a scontului stabilit de Banca Naţională a României.”

(forma adoptată de Senat)
Articolul 3 alin.1, va avea următorul cuprins:

“Dobânda legală se stabileşte, în materie comercială, la nivelul dobânzii de referinţă a Băncii Naţionale a României.”
Înlocuirea referirilor la “taxa oficială a scontului” este necesară întrucât, prin Circulara B.N.R. nr.3/2002 au fost abrogate prevederile privind taxa oficială a scontului din Circulara B.N.R. nr.11/1998 privind ratele dobânzilor practicate de B.N.R.

4.
Art.3. alin.3

“În toate celelalte cazuri, dobânda legală se stabileşte la nivelul taxei oficiale a scontului stabilit de Banca Naţională a României, diminuat cu 20%.”

(forma prezentată de Guvern)
Alineatul 3 al art.3 va avea următorul cuprins:

“În toate celelalte cazuri dobânda legală se stabileşte la nivelul dobânzii de referinţă a Băncii Naţionale a României, diminuat cu 20%.”


Idem.

5.
Art.3. alin.4

“Nivelul taxei oficiale a scontului, în funcţie de care se stabileşte dobânda legală, este cel din ultima zi lucrătoare a fiecărui trimestru, valabil pentru întreg trimestrul următor.

Nivelul taxei oficiale a scontului se publică în Monitorul Oficial al României, Partea I, prin grija Băncii  Naţionale a României.”

(forma prezentată de Guvern).
Alineatul 4 al art.3 va avea următorul cuprins:

“Nivelul dobânzii de referinţă a Băncii Naţionale a României, în funcţie de care se stabileşte dobânda legală, este cel din prima zi lucrătoare a anului pentru dobânda legală cuvenită pe semestrul I al anului în curs şi cel din prima zi lucrătoare a lunii iulie, pentru dobânda legală cuvenită pe semestrul II al anului în curs.”
- Începând cu data de 1 februarie 2002, se calculează lunar, rata dobânzii de referinţă a Băncii Naţionale a României, care va fi anunţată public în prima zi lucrătoare a fiecărei luni, prin circulare ale Băncii Naţionale a României.

- Se impune ca dobânda legală să prezinte o relativă stabilitate, deoarece în cazul cercetării nivelului dobânzii de referinţă pe perioade trecute, aceasta presupune calcule complicate cauzate de variaţia lunară a acestei dobânzi. 

De aceea se impune prevederea ca dobânda legală să se stabilească în funcţie de dobânda de referinţă a B.N.R., dar rămâne valabilă pe o perioadă determinată (de până la 6 luni) indiferent de variaţiile acestei dobânzi.

6.
Art.3. alin.5 nou.
Alineatul 5 nou al articolului 3 va avea următorul cuprins:

“Dobânda de referinţă a Băncii Naţionale a României se calculează ca medie, ponderată cu volumul tranzacţiilor, între dobânda la depozitele atrase de Banca Naţională a României şi vânzările reversibile de titluri de stat efectuate de aceasta în luna anterioară celei pentru care se face anunţul.”


Este necesară existenţa unei definiţii legale a dobânzii de referinţă a Băncii Naţionale a României.

7.
Art.3. alin.6 nou
Alineatul 6 nou al art.3 va avea următorul conţinut:

“Nivelul dobânzii de referinţă a Băncii Naţionale a României se va publica în Monitorul Oficial al României, Partea I, prin grija Băncii Naţionale a României.”


Necesitatea publicării nivelului unei astfel de dobânzi în Monitorul Oficial al României astfel încât aceasta să poată fi opozabilă tuturor persoanelor interesate.

8.
Art.8 alin.2

La articolul 8, alineatul 2 va avea următorul cuprins:

“Cu toate acestea, în raporturile comerciale, dobânzile se pot capitaliza şi pot produce dobânzi în temeiul unei convenţii speciale încheiate în acest sens, după scadenţa lor, dar numai pentru dobânzi datorate pe cel puţin un an.”

(forma adoptată de Senat)
La articolul 8, alineatul 2 va avea următorul cuprins:

“Cu toate acestea, dobânzile se pot capitaliza şi pot produce dobânzi în temeiul unei convenţii speciale încheiate în aceste sens, după scadenţa lor, dar numai pentru dobânzi datorate pe cel  puţin un an.”

(forma prezentată de Guvern)


Corelare cu amendamentul propus la nr.crt.1 din prezentul raport.

9.
Art.10. alin.1

“Dobânzile percepute sau plătite de Banca Naţională a României, de băncile comerciale, de Casa de Economii şi Consemnaţiuni, de cooperativele de credit - bănci populare – şi de Ministerul Finanţelor, precum şi modul lor de calcul se stabilesc prin reglementări specifice.”

(forma prezentată de Guvern)
Alineatul 1 al art.10 va avea următorul conţinut:

“Dobânzile percepute sunt plătite de Banca Naţională a României, de bănci, de Casa de Economii şi Consemnaţiuni, de organizaţiile cooperatiste de credit şi de Ministerul Finanţelor Publice, iar modul de calcul al acestora se stabileşte prin reglementări specifice.”
În conformitate cu Ordonanţa de urgenţă a Guvernului nr.97/2000 privind organizaţiile cooperatiste de credit, modificată şi completată prin Ordonanţa de urgenţă a Guvernului nr.272/2000, dispoziţiile referitoare la cooperativele de credit – băncile populare au fost abrogate (art.286).



10.
Articolul 11 se abrogă .

(forma adoptată de Senat).
Articolul 11 va avea următorul cuprins:

“Articolul 1089 alin.2 din Codul civil, precum şi orice alte dispoziţii contrare prezentei ordonanţe se abrogă.”

(forma prezentată de Guvern)
Abrogarea art.1089 este consecinţa introducerii alin.2 din art.8 din cuprinsul prezentei ordonanţe (forma prezentată de Guvern).

PREŞEDINTE,

Prof.dr. Florin Georgescu
SECRETAR,

Dr. Daniel Ionescu

Consilieri parlamentari:

Bărdiţă Mariana

Onete Alexandru

